তিন পুরসভার ভোটপর্বে নাটকীয় মোড়।  চাপের মুখে  শেষপর্যন্ত পদত্যাগ করলেন রাজ্য নির্বাচন কমিশনার সুশান্তরঞ্জন উপাধ্যায়। আজ রাজ্যপাল কেশরীনাথ ত্রিপাঠীর কাছে পদত্যাগপত্র জমা দেন তিনি। ভোটপ্রক্রিয়া অসম্পূর্ণ  রেখে এভাবে নির্বাচন কমিশনারের ইস্তফা এককথায় নজিরবিহীন। শনিবারের পুরভোটে বেনজির হাঙ্গামার জেরে নির্বাচন বাতিলের দাবি তোলে বিরোধীরা। কমিশনার গণনা স্থগিতের ঘোষণা করায় পাল্টা আন্দোলনে নামে  শাসক দল।  নতুন  রাজ্য নির্বাচন কমিশনার হতে চলেছেন আলাপন বন্দ্যোপাধ্যায়। আগামীকালই দায়িত্ব নিতে চলেছেন তিনি।
 ওয়েব ডেস্ক: তিন পুরসভার ভোটপর্বে নাটকীয় মোড়। চাপের মুখে শেষপর্যন্ত পদত্যাগ করলেন রাজ্য নির্বাচন কমিশনার সুশান্তরঞ্জন উপাধ্যায়। আজ রাজ্যপাল কেশরীনাথ ত্রিপাঠীর কাছে পদত্যাগপত্র জমা দেন তিনি। ভোটপ্রক্রিয়া অসম্পূর্ণ  রেখে এভাবে নির্বাচন কমিশনারের ইস্তফা এককথায় নজিরবিহীন। শনিবারের পুরভোটে বেনজির হাঙ্গামার জেরে নির্বাচন বাতিলের দাবি তোলে বিরোধীরা। কমিশনার গণনা স্থগিতের ঘোষণা করায় পাল্টা আন্দোলনে নামে শাসক দল।  নতুন অস্থায়ী রাজ্য নির্বাচন কমিশনার হতে চলেছেন আলাপন বন্দ্যোপাধ্যায়। আগামীকালই দায়িত্ব নিতে চলেছেন তিনি। রাজ্য নির্বাচন কমিশনারের আচমকা ইস্তফায় তিন পুরসভার ভোটপর্ব ঘিরে অনিশ্চয়তা চরমে। প্রশ্ন হল, বিদায়ী কমিশনারের ঘোষণা অনুযায়ী আগামী বৃহস্পতিবার কয়েকটি বুথে পুনর্নির্বাচন কি আদৌ হবে? শুক্রবার কি আদৌ হবে ভোটগণনা? কমিশন সূত্রের খবর,  পুনর্নির্বাচন ও গণনার নয়া এই দিনক্ষণ সংক্রান্ত কোনও বিজ্ঞপ্তি এখনও জারি হয়নি। বরং সাত তারিখ ভোটগণনা বাতিলের বিজ্ঞপ্তিটিই খাতায় কলমে এখনও বহাল। নিয়মমাফিক একমাত্র নির্বাচন কমিশনারই এই বিজ্ঞপ্তি জারি করতে  পারেন। কিন্তু সেই নির্বাচন কমিশনারই পদত্যাগ করায় পুনর্নির্বাচন ও গণনা ঘিরে ধোঁয়াশা কাটছে না।